
PËR HEQJEN NGA FONDI PYJOR DHE KULLOSOR PUBLIK DHE PAKËSIMIN NË VOLUM TË SIPËRFAQES PREJ 99 HA NË OBJEKTIN “MAÇ-PEROLLAJ”, TË QARKUT TË KUKËSIT, QË DO TË PËRDORET NGA SHOQËRIA “BLERIMI KOSTURR 2010” SHPK PËR SHFRYTËZIMIN E MINERALIT
 TË KROMIT

Në mbështetje të nenit 100 të Kushtetutës, të nenit 17, të ligjit nr. 9385, datë 4.5.2005, “Për pyjet dhe shërbimin pyjor”, të ndryshuar, dhe të shkronjës “b”, të pikës 1, të nenit 10, të ligjit nr. 9693, datë 19.3.2007, “Për fondin kullosor”, të ndryshuar, me propozimin e ministrit të Mjedisit dhe ministrit të Energjisë dhe Industrisë, Këshilli i Ministrave

VENDOSI:

1. Sipërfaqja pyjore dhe kullosore publike prej 99 ha, pjesë e ngastrave 1b, 2, 3b dhe 4b në objektin “Maç-Perollaj”, të ekonomisë pyjore “Krumë”, në Qarkun e Kukësit, që do të përdoret nga shoqëria “Blerimi Kosturr 2010”, sh.p.k. për shfrytëzimin e mineralit të kromit të hiqet nga fondi pyjor e kullosor publik, të pakësohet në volum dhe të çregjistrohet nga Kadastra Kombëtare e Pyjeve dhe Kullotave. Lidhja 1, me të dhënat për sipërfaqen pyjore dhe kullosore, dhe harta topografike, me koordinatat e sipërfaqes objekt minerar, i bashkëlidhen këtij vendimi dhe janë pjesë përbërëse e tij.
2. Vlerat përkatëse të volumit të materialit drusor dhe të produkteve të tjera pyjore e kullosore, në sipërfaqen objekt minerar, paguhen nga shoqëria “Blerimi Kosturr 2010” sh.p.k. në bazë të vendimit nr. 391, datë 21.6.2006, të Këshillit të Ministrave, “Për përcaktimin e tarifave në sektorin e pyjeve dhe kullotave”, të ndryshuar.
3. Me hyrjen në fuqi të këtij vendimi, shoqëria “Blerimi Kosturr 2010” sh.p.k. detyrohet të rehabilitojë sipërfaqet në përdorim sipas kushteve të lejeve mjedisore dhe, brenda dy viteve, të pyllëzojë, me fondet e veta, një sipërfaqe pyjore prej 7 ha dhe të përmirësojë 184 ha sipërfaqe kullosore në ngastrat e përcaktuara në marrëveshje me Ministrinë e Mjedisit.
4. Sipërfaqja pyjore dhe kullosore, sipas lidhjes 1, të këtij vendimi, mbetet pronë publike e shtetit dhe regjistrohet në përgjegjësi administrimi të Ministrisë së Energjisë dhe Industrisë.
5. Zyra Vendore e Regjistrimit të Pasurive të Paluajtshme bën çregjistrimin e sipërfaqes pyjore e kullosore të identifikuar sipas lidhjes 1, të këtij vendimi, nga kategoria “Tokë e zënë pyjore dhe kullosore” dhe e regjistron në kategorinë “Tokë e zënë, objekt shfrytëzimi për aktivitet minerar”.
6. Me përmbushjen e detyrimeve të përcaktuara në planin e rehabilitimit nga shoqëria “Blerimi Kosturr 2010” sh.p.k., sipas lejes mjedisore, sipërfaqja e rehabilituar të regjistrohet në fondin pyjor dhe kullosor publik.
7. Ngarkohen Ministria e Mjedisit, Ministria e Energjisë dhe Industrisë, Zyra Vendore e Regjistrimit të Pasurive të Paluajtshme dhe shoqëria “Blerimi Kosturr 2010” sh.p.k. për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI
Niko Peleshi

LISTA E NGASTRAVE DHE NEN NGASTRAVE QF DO TE HIQEN NGA

FONDI PYJOR DHE KULLOSOR PER USHTRIMIN E AKTIVITETIT

MINERAR NGA SHOQERIA "BLERIMI KOSTURR 2010" sh.p.k. né qarkun e KUKESIT
NE OBJEKTIN ' MAC - PEROLLAJ', Has.

QARKU KUKES Lidhja 1
ID Prones |Ekon.Pyjore/Kullosor | Ngastra Perdorimi Administrimi Sip. ge higen nga
e territorit fondi pyjor (ha)
KU 26 00 Krume 1b kullote ministria mjedisit 5
KU 26 00 Krume 2 kullote ministria mjedisit 81
KU 26 00 Krume 3b cungishte  [njqv 7
KU 26 00 Krume 4b kullote ministria mjedisit 6
GJITHSEJ 99.00

